Le ka motlha ga re a tshwanela go batla ka kgang gore ba bangwe mo phuthegong ba dirise nako ya bone go re thusa go rarabolola mathata a rona. Ka ntlha yang? Akanya ka seno: Eleruri re ne re ka leboga fela thata fa mokaulengwe mongwe a ne a ka re thusa ka dilo dingwe tse re di tlhokang fa re diragaletswe ke sengwe se se sa lebelelwang. A mme re ka dira gore a ikutlwe a patelesega go re thusa? Nnyaa le e seng. Ka tsela e e tshwanang, le fa ka metlha bakaulengwe ba rona ba ba lorato ba itumelela go re thusa, re tshwanetse go nna tekatekano le go ba akanyetsa fa go tliwa mo selekanyong sa nako e re lebeletseng gore ba e dirise fa ba re thusa. Re batla gore le fa e le eng se badumedi ka rona ba ka se dirang go re thusa go lebana le mathata, ba se dire ka go rata.